O‘zbekiston 2022 yilning yanvar-sentabr oylarida 7 ta xorijiy davlatlarga qiymati 3,2 mln AQSh dollariga teng bo‘lgan 2,9 ming tonna limon eksport qilgan. Foto: Kun.uz Davlat statistika qo‘mitasi ma’lumotlariga ko‘ra, limon eksporti o‘tgan yilning mos davri bilan solishtirilganda 228 tonnaga kamaygan. 2022 yilning 9 oyida O‘zbekiston eng ko‘p limon eksport qilgan davlatlar: Rossiya – 1,9 ming tonna;   Qozog‘iston – 677 tonna;   Qirg‘iziston – 332 tonna. Xorijga eng ko‘p limon eksport qilgan hududlar: Farg‘ona viloyati – 1,2 ming tonna;   Xorazm viloyati – 511 tonna;   Toshkent viloyati – 411 tonna;   Namangan viloyati – 246 tonna.